open-index/open-wikipedia-markdown huggingface dataset:
Μάρκος Αντώνιος Κρητικός

Ο **Μάρκος Αντώνιος**, ο επονομαζόμενος ειρωνικά ***Κρητικός*** εξ αιτίας του ταπεινωτικού θανάτου του, υπήρξε Ρωμαίος πατρίκιος που έλαβε διάφορα δημόσια αξιώματα (με σημαντικότερο αυτό του πραίτορα) κατά τις πρώτες δεκαετίες του 1ου αι. π.Χ. Ήταν γιος του Μάρκου Αντώνιου του Ρήτορα, πραίτορα της Ρώμης και ακολούθως επάρχου της Κιλικίας, και πατέρας του πιο διάσημου Μάρκου Αντώνιου, υπάτου της Ρώμης και μέλους της Β' Τριανδρίας που ανέλαβε τις τύχες της Δημοκρατίας μετά τη δολοφονία του Ιουλίου Καίσαρα.

Ο Πλούταρχος τον περιγράφει ως άξιο άνδρα που φημιζόταν για τη γενναιοδωρία του, μολονότι δεν ήταν ιδιαίτερα πλούσιος. Γι' αυτό το λόγο, η διαχείριση των οικονομικών του βρισκόταν υπό τη διαρκή επιτήρηση της συζύγου του Ιουλίας, ξαδέλφης του Ιούλιου Καίσαρα. Αναφέρει μάλιστα το εξής περιστατικό: Κάποια στιγμή ένας φίλος τού ζήτησε δανεικά, αλλά ο Μάρκος Αντώνιος αδυνατούσε να τον βοηθήσει. Απέσπασε όμως με τέχνασμα μια ασημένια λεκάνη από το νοικοκυριό του, με τέτοιο τρόπο ώστε να μην τον καταλάβει η Ιουλία, και την έδωσε στο φίλο του για να την πουλήσει και να βρει τα χρήματα. Όταν τελικά η σύζυγός του ανακάλυψε την απουσία της λεκάνης και άρχισε να τιμωρεί τους σκλάβους του σπιτιού, πιστεύοντας πως κάποιος την είχε κλέψει, παραδέχθηκε ότι αυτός ευθύνεται και παρακάλεσε για συγχώρεση.

Το 73 π.Χ., αμέσως μετά τη θητεία του ως πραίτορα κι αφού είχε κάποιες επιτυχίες εναντίον της πειρατείας στην Ισπανία, στάλθηκε από τη Σύγκλητο στην Ανατολική Μεσόγειο με εξουσίες ανθυπάτου για να πατάξει τους Κίλικες και Κρήτες πειρατές. Κανονικά μια τέτοια αποστολή θα έπρεπε να ανατεθεί σε ύπατο, όμως εκείνη τη χρονιά οι ύπατοι έπρεπε να βρίσκονται στην Ιταλία για να αντιμετωπίσουν την πολύ σοβαρότερη απειλή του Σπάρτακου, επομένως προτιμήθηκε ένας απερχόμενος πραίτορας. Τελικά αντί να επιτελέσει το έργο που του είχε ανατεθεί, ο Μάρκος Αντώνιος άρχισε να λειτουργεί ο ίδιος ως πειρατής, χρησιμοποιώντας την εξουσία του για να επιβάλει βαρύτατες εισφορές στις υποτελείς πόλεις. Η δράση του τερματίσθηκε όταν Κρήτες πειρατές τον αιχμαλώτισαν και τον φυλάκισαν στο νησί τους, όπου πέθανε έγκλειστος το 72 ή 71 π.Χ.

## Παραπομπές


Αντωνιος Κρητικος
Αντωνιος Κρητικος
Κατηγορία:Ρωμαίοι πραίτορες
Μαιν

Το **Μαιν** (, ) είναι μια από τις ιστορικές επαρχίες της Γαλλίας. Αντιστοιχεί γεωγραφικά στην πάλαι ποτέ **κομητεία του Μαιν**, με κεντρική πόλη τη Λε Μαν.

## Τοποθεσία
Συνορεύοντας στα νότια με την κομητεία του Ανζού και στα βόρεια με το Δουκάτο της Νορμανδίας, το Μαιν έγινε μήλο της έριδος για τους ηγεμόνες των δύο αυτών ισχυρότερων Πριγκιπάτων.

## Σύγκρουση και έριδα
Στο διάστημα μεταξύ 1045 και 1047, ο Ούγος ο Δ΄ του Μαιν παντρεύτηκε την Μπέρθα, κόρη του Όντο Β΄ του Μπλουά. Οι Ανδεγαυοί δεν ήθελαν να περάσει το Μαιν στην κυριαρχία του Οίκου των Μπλουά, και έτσι ο κόμης Γοδεφρείδος Μαρτέλος εισέβαλε στο Μαιν. Οι Νορμανδοί, που με τη σειρά τους δε θέλανε να περάσει το Ανζού στην Ανδεγαυική σφαίρα εξουσίας, αποφάσισαν να πάρουν μέρος στη σύγκρουση. Υπάρχει διάσταση απόψεων σχετικά με την ακριβή χρονολογία, αλλά είναι γνωστό ότι το 1051 ο Ούγος του Μαιν πέθανε και οι κάτοικοι της Λε Μαν άνοιξαν τις πύλες στους Ανδεγαυούς. Το Ανζού πήρε έτσι υπό τον έλεγχό του το μεγαλύτερο τμήμα της κομητείας, ενώ οι Νορμανδοί κατέλαβαν αρκετές σημαντικές οχυρές τοποθεσίες στα σύνορα Μαιν-Νορμανδίας.

## Νορμανδική διεκδίκηση
Ο γιος του Ούγου Δ΄, Ερβέρτος ο Β΄, κατέφυγε στη Νορμανδική αυλή (μερικοί ιστορικοί πιστεύουν πως είχε ταχθεί αρχικά με τους Ανδεγαυούς). Ο θάνατός του το 1062 οδήγησε σε πρόβλημα διαδοχής. Παρόλο που το Μαιν ήταν πλέον σε Ανδεγαυικά χέρια, το Ανζού αντιμετώπιζε επίσης προβλήματα διαδοχής. Η μικρότερη αδερφή του Ερβέρτου ήταν αρραβωνιασμένη με τον Ροβέρτο Β΄ δούκα της Νορμανδίας, γιο του Γουλιέλμου του Κατακτητή, Δούκα της Νορμανδίας. Έτσι ο Γουλιέλμος διεκδίκησε την κομητεία του Μαιν για τον Οίκο του. Την κομητεία διεκδικούσε επίσης η Μπιότα, θεία του Ερβέρτου (αδερφή του Ούγου του Δ΄) και ο σύζυγός της Γουόλτερ, Κόμης του Βεξίν.

## Νορμανδική εισβολή και κατάκτηση
Ο Γουλιέλμος εισέβαλε στο Μαιν και το κατέλαβε στις αρχές του 1064. Η Μπιότα και ο Γουόλτερ πιάστηκαν αιχμάλωτοι μετά την πολιορκία της Λε Μανς. Φημολογείται ότι δηλητηριάστηκαν το 1063.

Η κατάκτηση του Μαιν ισχυροποίησε τα νότια σύνορα των Νορμανδών ενάντια στο Ανζού και επέτρεψε στον Γουλιέλμο να ξεκινήσει απερίσπαστος την κατάκτηση της Αγγλίας το 1066, που στέφθηκε με επιτυχία.

## Εξέγερση
Το 1069, οι κάτοικοι της Λε Μαν εξεγέρθηκαν ενάντια στους Νορμανδούς. Σύντομα μερικοί τοπικοί βαρόνοι τάχθηκαν με το μέρος των εξεγερμένων. Οι Νορμανδοί εκδιώχθηκαν και ο νεαρός Ούγος Ε΄ του Μαιν αναγνωρίστηκε ως Κόμης του Μαιν.

Το Βασίλειο της Γαλλίας κατέκτησε το Μαιν το 1203 και αργότερα τη Νορμανδία.

## Παραπομπές


## Εξωτερικοί σύνδεσμοι
* 

Κατηγορία:Πρώην επαρχίες της Γαλλίας
Α΄ κατηγορία ποδοσφαίρου ανδρών Κύπρου 1934-35

Η **Α΄ κατηγορία ποδοσφαίρου ανδρών Κύπρου 1934-35** ήταν η 1η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ένωσις Νέων Τραστ για 1η φορά στην ιστορία της. Ήταν το πρώτο πρωτάθλημα υπό την αιγίδα της νεοσύστατης Κυπριακής Ομοσπονδίας Ποδοσφαίρου.

## Σύστημα διεξαγωγής
Στο πρωτάθλημα της Α΄ κατηγορίας 1934-35 συμμετείχαν 8 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν ίσχυσε η διαβάθμιση στη Β΄ κατηγορία (στην οποία συμμετείχαν οι αναπληρωματικές ομάδες των ομάδων της Α΄ κατηγορίας).

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

*Οι αγώνες Τουρκική Λέσχη-ΕΠΑ, Ολυμπιακός-ΕΠΑ και Ολυμπιακός-Άρη ματαιώθηκαν. Μετά την ολοκλήρωση των αγώνων του Τραστ και την ανάδειξη του σε πρωταθλητή, η ΚΟΠ αποφάσισε να μην διεξαχθούν οι εναπομείναντες αγώνες γιατί είχε κριθεί ο πρωταθλητής. Ο τελευταίος αγώνας του πρωταθλήματος έγινε στις 23 Ιουνίου 1935.

## Παραπομπές


## Πηγές
*
*
*

## Βιβλιογραφία
*
*
*
*

## Δείτε επίσης

* Α΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1934-35
* Πρώτοι σκόρερ Α΄ κατηγορίας ποδοσφαίρου ανδρών Κύπρου

Κατηγορία:Α΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1934-1935
Σεμπαστιάνο Τέκιο

Ο **Σεμπαστιάνο Τέκιο** (ιταλικά: *Sebastiano Tecchio*) (3 Ιανουαρίου 1807, Βιτσέντσα - 24 Ιανουαρίου 1886, Βενετία) ήταν Ιταλός πολιτικός. Υπήρξε πρόεδρος του Κοινοβουλίου και πρόεδρος της Γερουσίας στο Βασίλειο της Ιταλίας. Υπηρέτησε ως υπουργός Δικαιοσύνης και Θρησκευμάτων στην κυβέρνηση του Ουρμπάνο Ρατάτσι.

## Παραπομπές


Κατηγορία:Ιταλοί πολιτικοί
Διεθνές Αεροδρόμιο Μπέλγκοροντ

Το **Διεθνές Αεροδρόμιο Μπιέλγκοροντ** (ρωσικά: Международный Аэропорт Белгород) *([[IATA]]:BGO, [[ICAO]]:UUOB)* είναι αεροδρόμιο στη Ρωσία που βρίσκεται 4 χλμ. βόρεια του Μπιέλγκοροντ. Εξυπηρετεί μεσαίου μεγέθους αεροπλάνα (όπως τα Tu-154, Il-76, κλπ) και διεξάγει πτήσεις όλο το 24ωρο. Το αεροδρόμιο ιδρύθηκε το 1954.

## Αεροπορικές εταιρείες και προορισμοί
* Aeroflot (Μόσχα-Σερεμέτιεβο)
* Aeroflot-Nord (Μόσχα-Σερεμέτιεβο)
* Gazpromavia (Μόσχα-Βνούκοβο, Νόβι Ουρενγκόι)
* Polet Airlines (Μόσχα-Ντομοντέντοβο)
* UTair Aviation (Μόσχα-Βνούκοβο, Σαμάρα, Σουργκούτ)

## Εξωτερικοί σύνδεσμοι
* Διεθνές Αεροδρόμιο Μπιέλγκοροντ, επίσημη ιστοσελίδα
* NOAA/NWS current Καιρικά φαινόμενα
* ASN Ιστορικό δυστυχημάτων του αεροδρομίου

## Παραπομπές


Μπελγκοροντ
Κατηγορία:Διεθνή αεροδρόμια
Αεροδρομιο
Raising the bar

**Raising the Bar** είναι μια δραματική τηλεοπτική σειρά αμερικανικής παραγωγής, η οποία έκανε πρεμιέρα από το τηλεοπτικό δίκτυο TNT την 1 Σεπτεμβρίου 2008 και την παρακολούθησαν 7,7 εκ. άνθρωποι. Η σειρά περιστρέφεται γύρω από μια ομάδα της Νομικής Σχολής σχολείο που βρίσκονται σε αντίθετες πλευρές του ποινικού δικαίου. Η σειρά ανανεώθηκε και για ακόμα 15 επεισόδια ως δεύτερη σεζόν η οποία έκανε πρεμιέρα τη Δευτέρα 8 Ιουνίου στις 10 το βράδυ. Η σειρά στην Ελλάδα έκανε πρεμιέρα στις 5 Δεκεμβρίου 2008 από το συνδρομητικό κανάλι *Fox Life*  και μέχρι στιγμής έχουν προβληθεί και τα 10 επεισόδια του πρώτου κύκλου.

## Παραγωγή
Η σειρά *Raising the Bar* είχε αρχικά ανακοινωθεί για την TNT να ενταχθεί ως νέα σειρά, τον Ιανουάριο του 2008. Έρχεται στην TNT μέσω ABC Studios και Steven Bochco, ο οποίος λειτουργεί ως παραγωγός, με τον Jesse Bochco ως συν-παραγωγός. Μετά την ολοκλήρωση της πρώτης περιόδου των 10 επεισοδίων, στις 3 Νοεμβρίου του 2008, η σειρά επέστρεψε τον Ιούνιο του 2009, με τη δεύτερη περίοδο που θα ολοκληρωθεί σε 15 επεισόδια, η οποία ανακοινώθηκε στις 16 Σεπτεμβρίου 2008.

### Περίοδος 1

Η πρώτη περίοδος αποτελείται από 10 επεισόδια, τα οποία προβλήθηκαν στην Αμερική από τις 1 Σεπτεμβρίου το 2008 έως τις 3 Νοεμβρίου το 2008. Σε αυτό τον κύκλο παρακολουθούμε μια ομάδα της Νομικής Σχολής σχολείο βρίσκονται σε αντίθετες πλευρές του ποινικού δικαίου.

## Διεθνής Προβολή

## Επισκόπηση Σειράς

## Κυκλοφορία DVD

## Παραπομπές


## Εξωτερικοί σύνδεσμοι
*Επίσημη Ιστοσελίδα
*CTV website 

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές των ABC Studios
Κατηγορία:Τηλεοπτικές σειρές του TNT
Α΄ κατηγορία ποδοσφαίρου ανδρών Κύπρου 1937-38

Η **Α΄ κατηγορία ποδοσφαίρου ανδρών Κύπρου 1937-38** ήταν η 4η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε o ΑΠΟΕΛ για 3η φορά στην ιστορία του.

## Σύστημα διεξαγωγής
Στο πρωτάθλημα της Α΄ κατηγορίας 1937-38 συμμετείχαν 5 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν ίσχυσε η διαβάθμιση στη Β΄ κατηγορία (στην οποία συμμετείχαν οι αναπληρωματικές ομάδες των ομάδων της Α΄ κατηγορίας).

### Σύστημα βαθμολόγησης
Η νίκη βαθμολογούνταν με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1936-37, στο πρωτάθλημα της περιόδου 1937-38 δεν συμμετείχαν η Ανόρθωση και ο Ολυμπιακός, οι οποίες δεν δήλωσαν συμμετοχή.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Στη λήξη του πρώτου γύρου του πρωταθλήματος τρεις ομάδες (ΑΕΛ, Άρης, Τουρκική Λέσχη) συμφώνησαν να μην ολοκληρώσουν τις υποχρεώσεις τους, λόγω της αναταραχής που οδήγησε στη διάλυση της Ένωσης Νέων Τραστ. Το πρωτάθλημα έμεινε ημιτελές. Ωστόσο, οι αγώνες έγιναν τελικά τον Οκτώβριο του 1938 αλλά τα αποτελέσματα τους είναι άγνωστα. Ως αποτέλεσμα δεν υπάρχει επίσημα τελική βαθμολογία. Γνωστή είναι η πιο κάτω βαθμολογία. Πρωταθλήτρια της περιόδου 1937-38 ανακηρύχθηκε ο ΑΠΟΕΛ.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*

## Βιβλιογραφία
*
*

## Δείτε επίσης

* Α΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1936-37

Κατηγορία:Α΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1937-1938
Δήμος Μαδύτου

Ο **Δήμος Μαδύτου** ήταν δήμος του νομού Θεσσαλονίκης από το 1999 έως το 2010 με έδρα τη Νέα Μάδυτο. Το 2011 με το πρόγραμμα διοικητικής αναδιάρθρωσης «Καλλικράτης» συγχωνεύθηκε στον Δήμο Βόλβης. Ο Δήμος βρίσκόταν στο ανατολικό τμήμα του νομού και αποτελείτο από 3 δημοτικά διαμερίσματα με συνολικό πληθυσμό 3.456 κατοίκων (σύμφωνα με την απογραφή πληθυσμού του 2001). Έδρα του δήμου είναι η Νέα Μάδυτος.

Ιστορικά, οι κάτοικοι της περιοχής συμμετείχαν στην επανάσταση του 1821. Σημαντικότεροι αγωνιστές ήταν ο Γεώργιος Κωνσταντίνου από την Απολλωνία    και ο αξιωματικός και πληρεξούσιος Δημήτριος Κοκκαλιώτης που πήρε μέρος στη Γ' Εθνοσυνέλευση Επιδαύρου.

## Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς (σε αγκύλες ο πληθυσμός σύμφωνα με την απογραφή του 2001):
: ** Δ.δ. Νέας Μαδύτου ** -- η Νέα Μάδυτος [ 1.989 ]
: ** [[Δημοτικό διαμέρισμα Απολλωνίας Θεσσαλονίκης|Δ.δ. Απολλωνίας]] ** [ 1.018 ]  
::* η Απολλωνία [ 613 ]  
::* η Κοκκαλού [ 405 ]  
: ** Δ.δ. Μοδίου ** -- το Μόδι [ 449 ]

## Εξωτερικοί σύνδεσμοι
* Υπουργείο εσωτερικών, δήμοι του σχεδίου Καποδίστριας 

## Παραπομπές


## Σημειώσεις
 

Μαδ
Α΄ κατηγορία ποδοσφαίρου ανδρών Κύπρου 1989-90

Η **Α΄ κατηγορία ποδοσφαίρου ανδρών Κύπρου 1989-90** ήταν η 51η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 14η φορά στην ιστορία του.

## Σύστημα διεξαγωγής
Στο πρωτάθλημα της Α΄ κατηγορίας 1989-90 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο τελευταίες ομάδες υποβιβάστηκαν στο πρωτάθλημα Β΄ κατηγορίας 1990-91.

Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1990-91. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1990-1991.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1988-89, στο πρωτάθλημα της περιόδου 1989-90 συμμετείχαν οι δύο πρώτες ομάδες του πρωταθλήματος Β΄ κατηγορίας 1988-89 Ευαγόρας Πάφου και Αλκή Λάρνακας. Στο πρωτάθλημα δεν συμμετείχαν η ΕΠΑ, ο Κεραυνός Στροβόλου και η Ομόνοια Αραδίππου που είχαν υποβιβαστεί στη Β΄ κατηγορία 1989-90.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά).

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*
*

## Βιβλιογραφία
*
*

## Δείτε επίσης

* Α΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1989-90
* Πρώτοι σκόρερ Α΄ κατηγορίας ποδοσφαίρου ανδρών Κύπρου
* Πορεία των κυπριακών ομάδων στα ευρωπαϊκά κύπελλα ποδοσφαίρου

Κατηγορία:Α΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1989-1990
Δήμος Χαλκηδόνος (πρόγραμμα Καποδίστριας)

Ο **Δήμος Χαλκηδόνος** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο Δήμο Χαλκηδόνας. Βρισκόταν στο δυτικότερο τμήμα του νομού. Αποτελούταν από 6 δημοτικά διαμερίσματα και είχε πραγματικό πληθυσμό 8.332 κατοίκους (σύμφωνα με την απογραφή του 2011). Έδρα του δήμου ήταν η Χαλκηδόνα.

## Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς (σε αγκύλες ο πραγματικός πληθυσμός σύμφωνα με την απογραφή του 2011):
: ** Δ.Δ. Αδένδρου ** -- το Άδενδρο [ 2.073 ]
: ** Δ.Δ. Μικρού Μοναστηρίου ** [ 2.119 ]
::* ο Λουδίας [ 795 ]
::* το Μικρό Μοναστήρι [ 1.324 ]
: ** Δ.Δ. Χαλκηδόνος ** -- η Χαλκηδώνα [ 3.061 ]
: ** Δ.Δ. Βαλτοχωρίου ** -- το Βαλτοχώρι [ 190 ]
: ** Δ.Δ. Ελεούσης ** -- η Ελεούσα [ 394 ]
: ** Δ.Δ. Παρθενίου ** -- το Παρθένι [ 495 ]

## Διατελέσαντες δήμαρχοι
*1999-2006 Παναγιώτης Τσιτουρίδης
*2007-2010 Αθανάσιος Νικόπουλος

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

## Παραπομπές


Χ
Δήμος Χαλάστρας

Ο **Δήμος Χαλάστρας** ήταν δήμος του νομού Θεσσαλονίκης που λειτούργησε την περίοδο 1990 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δέλτα. Την περίοδο 1990-1998 περιλάμβανε μόνο τον οικισμό Χαλάστρα ενώ από το 1999 με την εφαρμογή του προγράμματος Καποδίτριας διευρύνθηκε με την ένταξη στον δήμο της κοινότητας Ανατολικού. Βρισκόταν στο δυτικό τμήμα του νομού, στις εκβολές του Αξιού. Αποτελούνταν από 2 δημοτικά διαμερίσματα και είχε συνολικό πληθυσμό 9.837 κατοίκους (σύμφωνα με την απογραφή του 2001). Έδρα του δήμου ήταν η Χαλάστρα.

Ο δήμος περιλάμβανε τα παρακάτω δημοτικά διαμερίσματα και οικισμούς (σε αγκύλες ο πληθυσμός σύμφωνα με την απογραφή του 2001):
: ** Δ.δ. Χαλάστρας ** -- η Χαλάστρα [ 7.298 ]
: ** Δ.δ. Ανατολικού ** -- το Ανατολικόν [ 2.539 ]

## Διατελέσαντες δήμαρχοι

## Παραπομπές


## Εξωτερικοί σύνδεσμοι
*Υπουργείο εσωτερικών, δήμοι του σχεδίου Καποδίστριας 
* Κέντρο Νεότητας Χαλάστρας

Χ
Α΄ κατηγορία ποδοσφαίρου ανδρών Κύπρου 1944-45

Η **Α΄ κατηγορία ποδοσφαίρου ανδρών Κύπρου 1944-45** ήταν η 8η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ε.Π.Α. Λάρνακας για 1η φορά στην ιστορία της.

## Σύστημα διεξαγωγής
Στο πρωτάθλημα της Α΄ κατηγορίας 1944-45 συμμετείχαν 6 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν ίσχυσε η διαβάθμιση στη Β΄ κατηγορία (στην οποία συμμετείχαν οι αναπληρωματικές ομάδες των ομάδων της Α΄ κατηγορίας).

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1940-41, στο πρωτάθλημα της περιόδου 1944-45 συμμετείχε ο Πεζοπορικός Όμιλος Λάρνακας.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.




## Βαθμολογία
Η τελική βαθμολογία του πρωταθλήματος ήταν:

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Μπαράζ
Στη κορυφή του βαθμολογικού πίνακα ισοβάθμισαν ΕΠΑ και ΑΠΟΕΛ. Η ΚΟΠ αποφάσισε, προκειμένου να κριθεί ο τίτλος ανάμεσα στην ΕΠΑ και στον ΑΠΟΕΛ, τη διεξαγωγή αγώνων μπαράζ. Ο πρώτος αγώνας έγινε στην έδρα του ΑΠΟΕΛ και τελείωσε ισόπαλος 0-0. Ο δεύτερος αγώνας έγινε στην έδρα της ΕΠΑ. Η ΕΠΑ κέρδισε με 3-1 και ανακηρύχθηκε πρωταθλήτρια.

## Παραπομπές


## Πηγές
*

## Βιβλιογραφία
*
*

## Δείτε επίσης

* Α΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1944-45

Κατηγορία:Α΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1944-1945
Α΄ κατηγορία ποδοσφαίρου ανδρών Κύπρου 1956-57

Η **Α΄ κατηγορία ποδοσφαίρου ανδρών Κύπρου 1956-57** ήταν η 20η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ανόρθωση για 2η φορά στην ιστορία της.

## Σύστημα διεξαγωγής
Στο πρωτάθλημα της Α΄ κατηγορίας 1956-57 συμμετείχαν 9 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν υποβιβάστηκε καμία ομάδα στη Β΄ κατηγορία 1957-58.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

### Υποβιβασμός
Παρόλο που σύμφωνα με την προκήρυξη του πρωταθλήματος η τελευταία ομάδα θα υποβιβαζόταν στη Β΄ κατηγορία, εντούτοις δεν ίσχυσε ο υποβιβασμός. Ο απελευθερωτικός αγώνας της ΕΟΚΑ βρισκόταν σε εξέλιξη. Στις 3 Νοεμβρίου 1956 οι Άγγλοι αποφάσισαν να κλείσουν το παλιό ΓΣΠ. Οι ομάδες της Λευκωσίας (ΑΠΟΕΛ, Ομόνοια, Ολυμπιακός) έμειναν χωρίς γήπεδο για προετοιμασία και για διεξαγωγή αγώνων. Στις 7 Νοεμβρίου σε έκτακτη γενική συνέλευση της ΚΟΠ στο οίκημα της Ομόνοιας, αποφασίστηκε να ξεκινήσει το πρωτάθλημα χωρίς τη συμμετοχή των ομάδων της Λευκωσίας. Το πρωτάθλημα ξεκίνησε με τη συμμετοχή των υπόλοιπων έξι ομάδων. Τον Ιανουάριο του 1957 οι Άγγλοι επέτρεψαν τη λειτουργία του παλιού ΓΣΠ και έτσι οι ομάδες της Λευκωσίας εντάχθηκαν στο πρωτάθλημα και έδωσαν όλους τους αγώνες τους. Στις 8 Ιουνίου 1957 σε έκτακτη γενική συνέλευση της ΚΟΠ στο οίκημα του ΑΠΟΕΛ αποφασίστηκε να μην ισχύσει η διαβάθμιση, λόγω της ανωμαλότητας που δημιουργήθηκε με το κλείσιμο του ΓΣΠ. Έτσι, ο τελευταίος στη βαθμολογία ΑΠΟΕΛ δεν υποβιβάστηκε.

## Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1955-56, στο πρωτάθλημα της περιόδου 1956-57 συμμετείχε ο πρωταθλητής της Β΄ κατηγορίας 1955-56 Άρης Λεμεσού. Δεν συμμετείχε η ΑΫΜΑ Λευκωσίας, η οποία είχε υποβιβαστεί στη Β΄ κατηγορία 1956-57.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.




## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Αναλογία τερμάτων (Η αναλογία τερμάτων προέκυπτε από το γινόμενο *γκολ κατά x 100* διαιρεμένου με τον αριθμό των γκολ υπέρ. Η ομάδα με το μικρότερο αποτέλεσμα είχε την καλύτερη αναλογία τερμάτων οπόταν καταλάμβανε υψηλότερη θέση στη βαθμολογία).

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*

## Βιβλιογραφία
*
*

## Δείτε επίσης

* Α΄ κατηγορία ποδοσφαίρου ανδρών Κύπρου

Κατηγορία:Α΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1956-1957
Κελεστίνος

Το όνομα **Κελεστίνος**, έφεραν πέντε Πάπες και ένας Αντιπάπας, οι

* Πάπας Κελεστίνος Α΄
* Πάπας Κελεστίνος Β΄
* Πάπας Κελεστίνος Γ΄
* Πάπας Κελεστίνος Δ΄
* Πάπας Κελεστίνος Ε΄
* Αντιπάπας Κελεστίνος

Κατηγορία:Αποσαφηνίσεις ονομάτων
Ούγκο Μπάσι

Ο **Ούγκο Μπάσι** (ιταλ.*Ugo Bassi*, Τσέντο, 12 Αυγούστου 1801 – Μπολόνια, 8 Αυγούστου 1849) ήταν Ιταλός πατριώτης της περιόδου του Ριζορτζιμέντο.

## Βιογραφία
Γεννήθηκε το 1801, έχοντας πατέρα τον Λουΐτζι Σάντε Μπάσι, υπάλληλο του παπικού τελωνείου και μητέρα την Φελιτσίτα Ροσέτι, υπηρέτρια με καταγωγή από το Σαν Φελίτσε.

Παρά την αντίθεση του πατέρα του και μάλλον λόγω κάποιας ερωτικής απογοήτευσης, ο Μπάσι, νεαρός ακόμη, έγινε δόκιμος Βαρναβίτης μοναχός και το 1821 είπε τους όρκους του στη Ρώμη, στην εκκλησία του Αγίου Καρόλου. Στο Τάγμα των Βαρναβιτών γνώρισε τον Αλεσάντρο Γκαβάτσι, του οποίου έγινε καλός φίλος.

Ο Μπάσι ήταν αρκετά γνωστός ιεροκήρυκας. Στα μακριά και πολυάριθμα ταξίδια του ανά την Ιταλία, όπου επιβίωνε πάντα πολύ φτωχά, τον ακολουθούσαν συχνά πολλοί άνθρωποι, προσελκυμένοι από την ευφράδειά του.

Κατά τη διάρκεια των επαναστατικών γεγονότων του 1848 δεν είχε κανένα δισταγμό να ενταχθεί στις δυνάμεις του Πάπα Πίου του Θ΄ για να υπερασπιστεί την Ιταλία με φλέγοντα πατριωτισμό και να μεταδώσει το επαναστατικό πνεύμα στους στρατιώτες και στον υπόλοιπο πληθυσμό.

Στις 12 Μαΐου 1848, τραυματίστηκε στο Τρεβίζο και μεταφέρθηκε στη Βενετία, όπου μετά την ανάρρωσή του πολέμησε για τη Δημοκρατία του Αγίου Μάρκου. Στη συνέχεια, επέστρεψε στη Ρώμη όπου είδε τη γέννηση της Ρωμαϊκής Δημοκρατίας.

thumb|150px|left|Ο Ούγκο Μπάσι οδηγείται στην κρεμάλα (λιθογραφία)

Με τον ερχομό του στη Ρώμη, βρέθηκε στη Δημοκρατία του Αγίου Μαρίνου μαζί με τον Γκαριμπάλντι, το Νούλο, τον Τσιτσερουάκιο, το Λιβράγκι και αλλους. Φεύγοντας από τον Άγιο Μαρίνο και αφού χώρισε με τους υπόλοιπους, μένοντας με τον Λιβράγκι στην περιοχή του Κομάκιο έπεσαν στα χέρια των Αυστριακών, στις 2 Αυγούστου. Στις 7 Αυγούστου τον μετέφεραν στη Μπολόνια, όπου οι Αυστριακοί τον εκτέλεσαν χωρίς δίκη και με μεγάλη βιασύνη στις 8 Αυγούστου 1849, μαζί με τον Τζοβάνι Λιβράγκι.

Η εκτέλεση έγινε κοντά στην Τσερτόζα (το Καρθουσιανό μοναστήρι) της περιοχής. Ο Μπάσι ήταν 48 ετών. Στις 18 Αυγούστου 1849, οι Αυστριακοί, για να εμποδίσουν τον κόσμο της Μπολόνια να εκφράζει αισθήματα υποστήριξης και συγκίνησης στον τάφο του Μπάσι, έκαναν εκταφή και έκρυψαν τη σορό του στο κοιμητήριο της Τσερτόζα. Η πόλη της Μπολόνια έχει ονομάσει έναν από τους βασικούς δρόμους του κέντρου "Ούγκο Μπάσι", προς τιμήν του ανθρώπου που εκτελέστηκε γιατί αγωνίστηκε για μια Ιταλία ενωμένη, ελεύθερη και δημοκρατική.

## Παραπομπές


## Βιβλιογραφία
* **Arrigo Petacco**, *W Gesù W Maria W l'Italia - Ugo Bassi, il cappellano di Garibaldi*, Nuova Edizioni del Gallo, 1990
* *Ugo Bassi. Metafora, verità e mito nell'arte italiana del XIX secolo*, Compositori, 1999, ISBN 88-7794-186-3
* **Giosuè Carducci**, *La Libertà Perpetua di San Marino*, με εισαγωγή και σημειώσεις του Marino Rossi, Zanichelli Editore, 1967

## Κινηματογράφος
* *In nome del popolo sovrano*, δραματική ταινία του 1990 σε σκηνοθεσία του Λουΐτζι Μάνι

Κατηγορία:Ιταλοί πολιτικοί
Καζασκέρης

Ο **Καζασκέρης** (τουρκ. *kadıasker*) ήταν στρατιωτικός και θρησκευτικός τίτλος στην Οθωμανική Αυτοκρατορία. Είναι σύνθετη λέξη που προέρχεται από το καδής (=ιεροδικαστής) και ασκέρ (= στρατός), και αντιστοιχεί περίπου σε σύγχρονο ανώτατο στρατοδίκη. Ο θεσμός του καζασκέρη χρονολογείται από το 2ο/8ο αιώνα, όταν ο κυβερνήτης της Αιγύπτου Σαλίχ ιμπν Αλί (π. 132/750), οργάνωσε στρατιωτική εκστρατεία διορίζοντας ένα δικαστή για κάθε μονάδα του στρατού. Κατά τη δυναστεία των Αγιουβιδών, τέθηκε σε χρήση από τον Σαλαντίν (1138-93), ενώ ο ίδιος θεσμός χρησιμοποιήθηκε επίσης από τους Σελτζούκους.

Στα πλαίσια της Οθωμανικής Αυτοκρατορίας, καζασκέρης διορίστηκε για πρώτη φορά από τον σουλτάνο Μουράτ Α' το 765/1363, στην Προύσα, έχοντας στρατιωτικές αρμοδιότητες και την επίβλεψη όλων των καδήδων. Ο Μωάμεθ Β΄ καθιέρωσε δύο καζασκέρηδες: έναν της Ρούμελης, με αρμοδιότητα σε όλα τα εδάφη δυτικά της Κωνσταντινούπολης και έναν της Ανατολής για τα αντίστοιχα ανατολικά της Κωνσταντινούπολης εδάφη της αυτοκρατορίας. Ως αποτέλεσμα νέων οθωμανικών κατακτήσεων, το 922/1516, ο Σελίμ Α' θεσμοθέτησε το αξίωμα ενός τρίτου καζασκέρη στο Ντιγιάρμπακιρ, το οποίο όμως σύντομα καταργήθηκε.

Ο Καζασκέρης στην περίοδο της σουλτανικής Τουρκίας θεωρούνταν ανώτατος θρησκευτικός λειτουργός και κατείχε στην ιεραρχία την ενδιάμεση θέση μεταξύ του Σεϊχουισλάμη και των Καδήδων και ανήκε στην ακολουθία του σουλτάνου, τόσο στις εκστρατείες όπου συμμετείχε αυτοπροσώπως, όσο και στις διάφορες περιοδείες του στην ύπαιθρο, προκειμένου να παρέχει συμβουλές σε διάφορα ζητήματα που προέκυπταν. Η ημερήσια αμοιβή του ανερχόταν στους 500 ακτσέδες, αλλά του αναλογούσε επιπλέον το 15 τοις χιλίοις της λείας των στρατιωτών. Μέχρι τον 11ο/17ο αιώνα διοριζόταν με πρόταση του Μεγάλου Βεζίρη και αργότερα από τον μουφτή της Κωνσταντινούπολης. Η θητεία του είχε διάρκεια ενός έτους. Από τα μέσα του 16ου αιώνα η επιρροή τους μειώθηκε σημαντικά, αν και παρέμειναν μέλη του αυτοκρατορικού συμβουλίου (διβάνι) μέχρι τα μέσα του 19ου αιώνα. Οι τίτλοι των καζασκέρηδων Ρούμελης και Ανατολίας ενοποιήθηκαν το 1914.

## Πηγές

* λήμμα "Kadı 'Askar", *The Encyclopedia of Islam*, Vol. IV, E.J. Brill, Leiden: 1997

Κατηγορία:Οθωμανικοί τίτλοι
Ρωμαϊκή Δημοκρατία (αποσαφήνιση)

Ο όρος **Ρωμαϊκή Δημοκρατία** μπορεί να αναφέρεται στα άρθρα:

*Ρωμαϊκή Δημοκρατία, περίοδος του Αρχαίου Ρωμαϊκού πολιτισμού που χαρακτηρίστηκε από τη ρεπουμπλικανική μορφή διακυβέρνησης
*Ρωμαϊκή Δημοκρατία (18ος αιώνας), κρατίδιο της Ιταλίας την περίοδο 1798-1800, προτεκτοράτο της Γαλλίας
*Ρωμαϊκή Δημοκρατία (1849), βραχύβιο κρατίδιο της Ιταλίας που συστάθηκε το 1849
Ιμάμης

μικρογραφία|Ένας Οθωμανός ιμάμης το 1707
Με τον όρο **ιμάμης** (, *imām*; πληθ.l: , *aʼimmah*) εννοείται ο καθοδηγητής, η κεφαλή της μουσουλμανικής κοινότητας. Ο τίτλος χρησιμοποιείται στο Κοράνιο ως αναφορά σε καθοδηγητές.
 
Η εννοιολογική θεμελίωση του θρησκευτικού αυτού λειτουργήματος υπήρξε διαφορετική, στις δύο μείζονες μουσουλμανικές σέκτες. Η σοβαρότερη διαφοροποίηση θεμελίωσε τμήμα της πολιτικής και θρησκευτικής βάσης για τον διαχωρισμό ανάμεσα στο σουνιτικό και σιιτικό Ισλάμ.

## Σουνιτισμός
Για τους Σουνίτες ο ιμάμης ήταν συνώνυμος με τον χαλίφη και υποδείκνυε τον διάδοχο του Μωάμεθ, ο οποίος αναλάμβανε τον διαχειριστικό και πολιτικό, αλλά όχι θρησκευτικό έλεγχο της κοινότητας. Τον όριζαν άνθρωποι, υπέπιπτε σε σφάλματα, αλλά παρά τα προσωπικά του αμαρτήματα ήταν σύμβολο υπακοής, εφόσον ακολουθούσε τις επιταγές του Ισλάμ. Συνεπώς, στο σουνιτικό Ισλάμ ο όρος χρησιμοποιείται κυρίως ως τίτλος με ελάσσονα σημασία για την ισλαμική θεολογία.

## Σιιτισμός

Αντίθετα, στην ιστορία των σιιτικών σεκτών του Ισλάμ ο ιμάμης είναι απόλυτος πνευματικός καθοδηγητής. Αναφέρεται ως *αλ-μαχντί* (ο ορθά καθοδηγούμενος). Στον ιμαμιτικό σιισμό η πίστη σε έναν μεσσιανικό ιμάμη, τον τελευταίο, δωδέκατο στη σειρά διαδοχής (ή έβδομο στον Ισμαηλισμό), δεν είναι μόνο βασική διακήρυξη του ισλαμικού «συμβόλου πίστεως», αλλά επίσης το θεμέλιο πάνω στο οποίο στηρίζεται ο Ιμαμισμός ως θρησκεία. Ο Ιμαμισμός θεωρείται πως άρχισε να προβάλλει ως ανεξάρτητη σιιτική σέκτα στην πρώιμη περίοδο των Αββασιδών. Επίσης διακρίνεται από άλλες μορφές του Σιιτισμού, για παράδειγμα των Ζαϊδιτών και Καζανιτών για το γεγονός ότι απορρίπτει κάθε μορφή ακτιβισμού και μεσσιανισμού και από την έμφαση στον ρόλο του ιμάμη ως ύψιστης θρησκευτικής εξουσίας. Εξαιτίας της έμφασης με την οποία εντοπίζονται στα μαρτύρια που υπέστησαν ορισμένοι από τους σιίτες ιμάμηδες, οι Ιμαμίτες Σιίτες έχουν διαφορετική στάση προς την οδύνη και το μαρτύριο απ' ό,τι οι Σουνίτες.

## Σημειώσεις-παραπομπές


## Βιβλιογραφία
* Bayhom-Daou Tamima (2001), «The Imam's Knowledge and the Quran according to al-Faḍl b. Shādhān al-Nīsābūrī (d. 260 A.H./874 A.D.)», *Bulletin of the School of Oriental and African Studies, University of London*, Vol. 64, No. 2 188-207.
* Halm H. 1991, *Shiism*, Edinburgh University Press, Edinburgh.
* Montgomery Watt W. (1979), «Suffering in Sunnite Islam», *Studia Islamica*, No. 50, 5-19.
* Sachedina Abdulaziz (1978), «A Treatise on the Occultation of the Twelfth Imāmite Imam», *Studia Islamica*, No. 48, 109-124.

Κατηγορία:Ισλαμικοί θρησκευτικοί τίτλοι και βαθμοί
Ρωμαϊκή Δημοκρατία (1798-1799)

Η **Ρωμαϊκή Δημοκρατία** () ήταν βραχύβια κρατική οντότητα που συστάθηκε στις 15 Φεβρουαρίου 1798, αφότου ο Λουί Αλεξάντρ Μπερτιέ (στρατηγός του Ναπολέοντα, που τότε ήταν διοικητής των γαλλικών δυνάμεων στο μέτωπο της Ιταλίας), εισέβαλε στη Ρώμη, στις 10 Φεβρουαρίου 1798, καταλύοντας την παπική εξουσία στα Παπικά εδάφη. Αφορμή της εισβολής υπήρξε ο φόνος του Γάλλου στρατηγού Μαδουρίν-Λεονάρντ Ντυφό το 1797.

Το κρατίδιο που συστάθηκε έγινε δορυφόρο κράτος (, «αδελφή Δημοκρατία», αδελφό κράτος) της επαναστατικής Γαλλίας. Ο Πάπας Πίος ΣΤ΄ εξορίστηκε στη Γαλλία και πέθανε εκεί το 1799. Την ίδια χρονιά η Ρωμαϊκή Δημοκρατία ενώθηκε με ένα άλλο προτεκτοράτο της Γαλλίας, την Τιβερινή Δημοκρατία. Το κρατίδιο είχε σύντομη ζωή, καθώς το Παπικό Κράτος ανασυστάθηκε τον Ιούνιο του 1800.

Κατηγορία:Πρώην κράτη της Ιταλικής Χερσονήσου
Κατηγορία:Πρώην δημοκρατίες
Ρ
Ιμάμ μπαϊλντί

Το **ιμάμ μπαϊλντί** είναι συνταγή της τουρκικής κουζίνας το οποίο επίσης παρασκευάζεται στην Ελληνική, στη Βουλγαρική και την Αλβανική κουζίνα. Η ονομασία σημαίνει «ο Ιμάμης μπαΐλντισε (λιποθύμησε)» επειδή, σύμφωνα με το θρύλο, ένας ιμάμης όταν άκουσε για το κόστος των υλικών και για το ελαιόλαδο που χρειαζόταν για την προετοιμασία του φαγητού, έχασε τις αισθήσεις του.

Άλλο λαικό παραμύθι, αναφέρει ότι ένας ιμάμης παντρεύτηκε την κόρη ενός λαδέμπορου. Η προίκα της αποτελούνταν από δώδεκα βάζα από το καλύτερο ελαιόλαδο, με το οποίο ετοίμαζε κάθε βράδυ ένα πιάτο μελιτζάνες, με ντομάτες και κρεμμύδια. Τη δέκατη τρίτη ημέρα, δεν υπήρχαν μελιτζάνες στο τραπέζι. Όταν πληροφορήθηκε ότι δεν υπήρχε άλλο ελαιόλαδο, ο ιμάμης λιποθύμησε.
[thumb|αριστερά|Ιμάμ μπαϊλντί, με [μπουρέκι ως συνοδευτικό.]]

Το βασικό συστατικό του ιμάμ μπαϊλντί είναι οι μελιτζάνες. Κατά την προετοιμασία, κόβονται κατά μήκος και αφού τηγανιστούν, γεμίζονται με διάφορα λαχανικά, όπως ντομάτα, κρεμμύδι ή μαϊντανό. Έπειτα ψήνονται σε φούρνο. Το πιάτο σερβίρεται ζεστό ή κρύο και συνήθως συνοδεύεται με ρύζι.

## Δείτε επίσης
* *[[Confit byaldi]]*

## Παραπομπές


## Βιβλιογραφία
* Adil und Roswitha Beytorun: *Aus türkischen Küchen*. BLV Verlag, 1984, ISBN 3-405-12580-4

Κατηγορία:Τουρκική κουζίνα
Κατηγορία:Τουρκικές λέξεις και φράσεις
Κατηγορία:Ελληνική κουζίνα
Κατηγορία:Βουλγαρική κουζίνα
Κατηγορία:Τρόφιμα με βάση τη μελιτζάνα
Στίβεν Φράι

Ο **Στίβεν Τζον Φράι** (αγγλ.:*Stephen John Fry*), (γενν.24 Αυγούστου 1957) είναι Βρετανός ηθοποιός, συντάκτης, κωμικός, συγγραφέας, τηλεπαρουσιαστής και σκηνοθέτης. Με τον Χιου Λώρι, ως κωμικό ντουέτο Φράι και Λώρι, έγραψαν και συμμετείχαν στο *[[A Bit of Fry and Laurie]]*, και ως ντουέτο έπαιξαν επίσης τους ρόλους του τίτλου στο *[[Jeeves and Wooster]]*. Ο Φράι έπαιξε τον πρωταγωνιστικό ρόλο στην ταινία *Η ταραγμένη ζωή του Όσκαρ Γουάιλντ*, ήταν ο Μέλτσετ στην τηλεοπτική σειρά *[[Μαύρη Οχιά|Μαύρη οχιά]]* και είναι ο παρουσιαστής του κωμικού τηλεπαιχνιδιού *[[QI]]*. Έχει επίσης παρουσιάσει την τηλεοπτική σειρά *Stephen Fry in America (Ο Στίβεν Φράι στην Αμερική)*, στην οποία ταξιδεύει και στις 50 Ηνωμένες Πολιτείες Αμερικής σε έξι επεισόδια. Ο Φράι έχει γίνει γνωστός στο αμερικάνικο κοινό για τον κατά περιόδους ρόλο του ως δρ Γκόρντον Γουάιετ στην σειρά εγκλημάτων του καναλιού Fox, που ονομάζεται *[[Bones (Τηλεοπτική Σειρά)|Bones]]*.

Εκτός από τη δουλειά του στην τηλεόραση, ο Φράι έχει γράψει σε στήλες και άρθρα σε εφημερίδες και περιοδικά και έχει γράψει τέσσερα μυθιστορήματα και μία αυτοβιογραφία με το όνομα *[[Moab Is My Washpot]]*. Επίσης, συχνά παρουσιάζεται στο BBC Radio 4, πρωταγωνιστώντας στην κωμική σειρά *[[Absolute Power]]*, καλεσμένος σε τηλεπαιχνίδια όπως το *[[Just a Minute]]*, και παίζοντας ως πρόεδρος στο *[[I'm Sorry I Haven't a Clue]]*, όπου ήταν ένας από τους τρεις οικοδεσπότες που διαδέχτηκαν τον Humphrey Lyttelton.

Έχει δηλώσει άθεος και θαυμαστής της Ελλάδας και του αρχαίου ελληνικού πολιτισμού, ενώ είναι υποστηρικτής της επιστροφής των γλυπτών του Παρθενώνα στην Αθήνα. To 2015 παντρεύτηκε τον σύντροφό του, Έλιοτ Σπένσερ.

Τον Απρίλιο του 2021 τιμήθηκε από την πρόεδρο της Ελληνικής Δημοκρατίας Κατερίνα Σακελλαροπούλου με τον σταυρό ανώτερου ταξιάρχου του Τάγματος του Φοίνικος, για τη συνεισφορά του στη διάδοση της γνώσης για τον ελληνικό πολιτισμό στο Ηνωμένο Βασίλειο αλλά και την ελληνοβρετανική φιλία.

## Φιλμογραφία

## Παραπομπές


Κατηγορία:ΛΟΑΤ πρόσωπα από το Ηνωμένο Βασίλειο
Κατηγορία:Άγγλοι άθεοι
Κατηγορία:Βρετανοί ακτιβιστές δικαιωμάτων ΛΟΑΤ
Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι σκηνοθέτες κινηματογράφου
Κατηγορία:Ταξιάρχης του Τάγματος του Φοίνικα
Κατηγορία:Επικριτές του Χριστιανισμού
Πόρτο Κάγιο Λακωνίας

Το **Πόρτο Κάγιο** είναι παραθαλάσσιο χωριό του Δήμου Ανατολικής Μάνης, στο ανατολικό τμήμα της Χερσονήσου της Μάνης στην Ελλάδα. Βρίσκεται επί ενός μικρού κολπίσκου στον Λακωνικό Κόλπο, σε απόσταση περίπου τριών μιλίων στα βόρεια του Κάβου Ματαπά, του νοτιότερου άκρου της Χερσονήσου της Μάνης, καθώς και της ηπειρωτικής Ελλάδας.

## Ιστορία
Το αρχαίο του όνομα ήταν «Ψαμαθός», το οποίο και αναφέρεται από τον Παυσανία. Το σύγχρονο όνομα προήλθε από το ενετικό *Porto Quaglio* και το γαλλικό *Port des Cailles*, το οποίο Λιμάνι των Ορτυκιών. Η παλαιότερη μνεία στο λιμάνι γίνεται σε έγγραφο του 1278 ως *Portu Qualiarum*, όπου αναφέρεται ως καταφύγιο πειρατών.

Ορισμένοι χάρτες, χρονολογούμενοι από τον 17ο και τον 18ο αιώνα, το αναφέρουν ως «Μαΐνη», με αποτέλεσμα ορισμένοι συγγραφείς να το θεωρούν ως την πιθανή τοποθεσία του κάστρου της Μεγάλης Μαΐνης, ωστόσο ουδεμία αναφορά γίνεται από τις μεσαιωνικές πορτολάνες για κάποιο κάστρο στην τοποθεσία αυτή.

Οι Οθωμανοί έχτισαν κάστρο στην συγκεκριμένη τοποθεσία προς το 1568, ώστε να προστατεύουν το λιμάνι, το οποίο χρησιμοποιούνταν από γαλέες που περιπολούσαν τα Στενά των Κυθήρων. Οι Ενετοί επιτέθηκαν στο κάστρο το 1570, ενώ οι Οθωμανοί συνθηκολόγησαν και το εγκατέλειψαν. Το 1670, οι Οθωμανοί επέστρεψαν και έχτισαν νέο κάστρο. Εκδιώχθηκαν από αυτό, το 1770, στην διάρκεια των Ορλωφικών. Το Πόρτο Κάγιο αποτέλεσε ορμητήριο του πειρατικού στόλου του Λάμπρου Κατσώνη, καθώς και ο τόπος όπου τελικώς αφανίστηκε. 

Η παλαιότερη μνεία οργανωμένου οικισμού στο Πόρτο Καγιό γίνεται στο έγγραφο *Etat du Magne* (Η Κατάσταση της Μάνης) του 1813. Το συγκεκριμένο έγγραφο εστάλη από τον Γάλλο πρόξενο μεταφρασμένο από τον πίνακα κάποιου Μανιάτη οπλαρχηγού και αναφέρεται ως Bertucana με 20 μάχιμους άντρες. Στην στατιστική της Γαλλικής Επιστημονικής Αποστολής του 1829 αναφέρεται ως Πόρτο Καγιό στον τομέα της Λάγιας με 16 νοικοκυριά και 76 κατοίκους. Ο οικισμός αναφέρεται για πρώτη φορά ως ανεξάρτητος οικισμός στις απογραφές του ελληνικού κράτους το 1971, όταν είχε 6 κατοίκους.

Στην διάρκεια του Β΄ Παγκοσμίου Πολέμου, το Πόρτο Κάγιο ήταν η τοποθεσία από την οποία σημαντικός αριθμός Βρετανών στρατιωτών διέφυγε προς την Αίγυπτο.

## Δημογραφική εξέλιξη
Η δημογραφική εξέλιξη του οικισμού είναι η εξής:

## Παραπομπές


## Πηγές
*

## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Λακωνίας
Κατηγορία:Μάνη
Κατηγορία:Δήμος Ανατολικής Μάνης
Αντισθένης

Ο **Αντισθένης** ο νεότερος, (αρχ. Ἀντισθένης, 444 π.Χ. - 365 π.Χ.) ήταν Έλληνας φιλόσοφος, ιδρυτής της σχολής των Κυνικών Φιλοσόφων. Γεννήθηκε στην Αθήνα, το 444 π.Χ. Υπήρξε αρχικά μαθητής του Γοργία και στη συνέχεια του Σωκράτη.

## Βιογραφία
Ο Αντισθένης ήταν γιος του Αντισθένη, ενός Αθηναίου, ενώ η μητέρα του ήταν από τη Θράκη. Πολέμησε στη Μάχη της Τανάγρας (426 π.Χ.). Είχε τη φήμη εγκρατούς ανθρώπου. Κυκλοφορούσε στην αγορά, φορώντας μόνο έναν τρίβωνα, ένα σακούλι στον ώμο και κρατούσε ένα ραβδί. Περιφρονούσε κάθε άνεση και κοινωνική συμβατικότητα, σαν τον Διογένη από τη Σινώπη που υπήρξε και μαθητής του. Αυτός και οι μαθητές του ονομάστηκαν Κυνικοί. Συνήθιζε να λέει “Η αληθινή αρετή δεν έχει ανάγκη από τίποτα. Ούτε νόμων ανάγκη έχει ο σοφός που δρα και φέρεται σύμφωνα με την κρίση του. Οι νόμοι είναι για τους πολλούς και τους μέτριους και όχι για τους Εκλεκτούς”.

## Διδασκαλία
Στις διαλεκτικές συζητήσεις δοκίμαζε να ανατρέψει τον ορισμό του Σωκράτη για τις γενικές έννοιες. Καταπολεμούσε, δηλαδή, την περί ιδεών θεωρία του Πλάτωνα, και παραδεχόταν σαν πραγματικό μόνο το επί μέρους. Μονάχα αυτό που βλέπουμε, αγγίζουμε ή άλλως πως αισθανόμαστε υπάρχει πραγματικά (αισθησιοκρατική διδασκαλία).

Οι γενικές έννοιες, κατά τον Αντισθένη, είναι ανύπαρκτες (ίππον μεν ορώ, ιππόττητα δε ουκ ορώ). Κάθε, δε, έννοια εννοεί ένα μόνο πράγμα. Από εδώ συνάγει ο φιλόσοφος ότι δεν μπορεί να αποδοθεί διαφορετική έννοια σε κανένα υποκείμενο και οι μόνες, σωστές, κρίσεις είναι οι ταυτολογικές (Α εστίν Α). Δεν είναι ορθό, κατά τον Αντισθένη, να λέγεται, φεριπείν, «Ο χρυσός είναι ξανθός» αλλά «Ο χρυσός είναι χρυσός», όπως, επίσης, δεν είναι ορθό το: «Ο άνθρωπος είναι θνητός» αλλά «Το θνητό είναι θνητό».

Γι’ αυτόν τον λόγο ο Αντισθένης απέρριπτε και τον ορισμό που στηρίζεται πάνω στα ουσιώδη γνωρίσματα. Τα διδάγματα αυτά πρόθυμα ασπάσθηκαν οι Κυνικοί. Και από αυτά πηγάζει η τάση των Κυνικών να κάνουν τους εαυτούς των τελείως ανεξάρτητους από τις ανάγκες του έξω κόσμου, περιορίζοντας στο ελάχιστο τις ανάγκες τους, ασκούμενοι να υπομένουν κάθε στέρηση και κάθε πόνο, και θεωρώντας τις απολαύσεις και ιδιαίτερα την ηδονή μέγιστα κακά.

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Κυνικοί φιλόσοφοι
Κατηγορία:Αρχαίοι Αθηναίοι
Κατηγορία:Μαθητές του Σωκράτη
Στάδιο

Η λέξη **στάδιο** (ή **στάδιον**) μπορεί να αναφέρεται στα:

* Στάδιο (αθλητικός χώρος)
* Στάδιο (άθλημα) κατά την αρχαιότητα
* Στάδιο (μονάδα μήκους) της αρχαιότητας
* Ναυτικό στάδιο
Α΄ κατηγορία ποδοσφαίρου ανδρών Κύπρου 1960-61

Η **Α΄ κατηγορία ποδοσφαίρου ανδρών Κύπρου 1960-61** ήταν η 23η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ομόνοια για 1η φορά στην ιστορία της.

## Σύστημα διεξαγωγής
Στο πρωτάθλημα της Α΄ κατηγορίας 1960-61 συμμετείχαν 13 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. 

Όσο αφορά τον υποβιβασμό, υπήρχε απόφαση για διεξαγωγή αγώνων διαβαθμίσεως μεταξύ της πρωταθλήτριας Β΄ κατηγορίας 1960-61 και της τελευταίας ομάδας της Α΄ κατηγορίας 1960-61. Ωστόσο, στις 19 Ιανουαρίου 1961 η γενική συνέλευση της ΚΟΠ αποφάσισε να μην διεξαχθούν αγώνες διαβαθμίσεως μεταξύ της πρωταθλήτριας ομάδας της Β΄ κατηγορίας 1960-61 και της τελευταίας ομάδας της Α΄ κατηγορίας 1960-61. Η πρωταθλήτρια ομάδα Β΄ κατηγορίας θα συνέχιζε στη Β΄ κατηγορία ενώ δεν θα υπήρχε διαβάθμιση από το πρωτάθλημα Α΄ κατηγορίας, όπως και έγινε.

### Σύστημα βαθμολόγησης
Την περίοδο 1960-61 το σύστημα βαθμολόγησης άλλαξε. Η νίκη βαθμολογείτο με 3 βαθμούς, η ισοπαλία με 2 βαθμούς ενώ η ήττα με ένα βαθμό.

## Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1959-60, στο πρωτάθλημα της περιόδου 1960-61 συμμετείχαν η πρωταθλήτρια Β΄ κατηγορίας 1959-60, Αλκή Λάρνακας, αλλά και η ΑΫΜΑ Λευκωσίας.

Στο τέλος της περιόδου 1960-61 είχε υποβιβαστεί ο Άρης Λεμεσού (μετά από αγώνες μπαράζ με την Αλκή). Ωστόσο, μετά τα μπαράζ, η γενική συνέλευση της ΚΟΠ, με τις ψήφους των ομάδων της Α΄ κατηγορίας, ενέκρινε και την παραμονή του Άρη στην Α΄ κατηγορία. Η απόφαση αυτή προκάλεσε την αντίδραση της ΑΫΜΑ Λευκωσίας, η οποία ήταν η τελευταία μέχρι τότε ομάδα που είχε υποβιβαστεί από την Α΄ κατηγορία στη Β΄ κατηγορία (περίοδος 1955-56), θεωρώντας ότι αδικήθηκε αφού ο υποβιβασμός δεν ίσχυε για όλες τις ομάδες. Η ΑΫΜΑ υπέβαλε αίτημα συμμετοχής στην Α΄ κατηγορία, το οποία έγινε αποδεκτό από τη γενική συνέλευση της ΚΟΠ.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Αναλογία τερμάτων (Η αναλογία τερμάτων προέκυπτε από το γινόμενο *γκολ κατά x 100* διαιρεμένου με τον αριθμό των γκολ υπέρ. Η ομάδα με το μικρότερο αποτέλεσμα είχε την καλύτερη αναλογία τερμάτων οπόταν καταλάμβανε υψηλότερη θέση στη βαθμολογία).

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*
*
*

## Βιβλιογραφία
*
*

## Δείτε επίσης

* Α΄ κατηγορία ποδοσφαίρου ανδρών Κύπρου
* Πρώτοι σκόρερ Α΄ κατηγορίας ποδοσφαίρου ανδρών Κύπρου

Κατηγορία:Α΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1960-1961
Συνθήκη της Αδριανούπολης (1829)

[thumb|275px|''Η αψίδα του θριάμβου της Μόσχας'' που βρίσκεται στην [Αγία Πετρούπολη (1836-1838) μαρτυρά τη νίκη της Ρωσίας στον Ρωσο-Τουρκικό Πόλεμο του 1826-1828.]]

Η **Συνθήκη Ειρήνης της Αδριανούπολης** (ή Συνθήκη του Εντιρνέ) σήμανε το τέλος του Ρωσο-Τουρκικού πολέμου του 1828-1829 ανάμεσα στη Ρωσική Αυτοκρατορία και την Οθωμανική Αυτοκρατορία. Υπογράφτηκε στις 14 Σεπτεμβρίου 1829 στην Αδριανούπολη από τον Ρώσο Κόμη Αλεξέι Ορλώφ και τον τούρκο Αμπντούλ Καντίρ-μπεη. Η Οθωμανική Αυτοκρατορία παρείχε πρόσβαση στη Ρωσία στις εκβολές του Δούναβη και στα κάστρα του Αχαλτσίχε και του Αχαλκαλάκι στη Γεωργία. Ο Σουλτάνος αναγνώρισε στη Ρωσία την κατοχή της Γεωργίας και των Χανάτων του Ερεβάν και του Ναχιτσεβάν τα οποία είχαν παραχωρηθεί στον Τσάρο από την Περσία με τη Συνθήκη του Τουρκεμτσάι ένα χρόνο νωρίτερα. Με τη συνθήκη άνοιγαν τα Δαρδανέλλια σε όλα τα εμπορικά πλοία, απελευθερώνοντας έτσι το εμπόριο των δημητριακών, των κτηνοτροφικών προϊόντων και της ξυλείας, αν και χρειάστηκε η Συνθήκη του Χιουνκάρ Ισκελέσι (1833) για να διευθετηθεί το ζήτημα των Στενών ανάμεσα στα δύο μέρη. Ο Σουλτάνος εγγυήθηκε εκ νέου την ήδη υποσχεθείσα αυτονομία της Σερβίας, υποσχέθηκε αυτονομία για την Ελλάδα, και επέτρεψε στη Ρωσία να καταλάβει τη Μολδαβία και τη Βλαχία έως ότου η Οθωμανική Αυτοκρατορία καταβάλλει αποζημιώσεις. Η συνθήκη επίσης όριζε τα σύνορα μεταξύ της Οθωμανικής Αυτοκρατορίας και της Βλαχίας κατά τον ρου του Δούναβη, μεταβιβάζοντας στη Βλαχία τις συνοριακές επαρχίες (ράγιας) του Τούρνου Μαγκουρέλε, Τζιούρτζιου και Βραΐλα.

*Γεώργιος Βλάνγκαλης 

## Παραπομπές


Κατηγορία:Συνθήκες της Ρωσίας
Κατηγορία:Συνθήκες της Οθωμανικής Αυτοκρατορίας
Κατηγορία:Αδριανούπολη
Α΄ κατηγορία ποδοσφαίρου ανδρών Κύπρου 1961-62

Η **Α΄ κατηγορία ποδοσφαίρου ανδρών Κύπρου 1961-62** ήταν η 24η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ανόρθωση για 5η φορά στην ιστορία της.

## Σύστημα διεξαγωγής
Στο πρωτάθλημα της Α΄ κατηγορίας 1961-62 συμμετείχαν 13 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. 

Η τελευταία ομάδα υποβιβάστηκε στο πρωτάθλημα Β΄ κατηγορίας 1962-63. Η προτελευταία ομάδα έδωσε αγώνες μπαράζ με τον πρωταθλητή Β΄ κατηγορίας 1961-62. Η νικήτρια ομάδα συνέχισε στην Α΄ κατηγορία 1962-63 και η ηττημένη στη Β΄ κατηγορία 1962-63.

### Σύστημα βαθμολόγησης
Η νίκη βαθμολογείτο με 3 βαθμούς, η ισοπαλία με 2 βαθμούς ενώ η ήττα με ένα βαθμό.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Αναλογία τερμάτων (Η αναλογία τερμάτων προέκυπτε από το γινόμενο *γκολ κατά x 100* διαιρεμένου με τον αριθμό των γκολ υπέρ. Η ομάδα με το μικρότερο αποτέλεσμα είχε την καλύτερη αναλογία τερμάτων οπόταν καταλάμβανε υψηλότερη θέση στη βαθμολογία). 

1Από τον Ολυμπιακό αφαιρέθηκε ένας βαθμός.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Μπαράζ
Η προτελευταία ομάδα του πρωταθλήματος, Αλκή Λάρνακας, έδωσε αγώνες μπαράζ με τον πρωταθλητή Β΄ κατηγορίας 1961-62, Πανελλήνιο Λεμεσού. Η νικήτρια ομάδα εξασφάλιζε τη συμμετοχή της στην Α΄ κατηγορία 1962-63 ενώ η ηττημένη θα συνέχιζε στην Β΄ κατηγορία 1962-63.

Ο πρώτος αγώνας έγινε στις 29 Ιουλίου 1962 στην έδρα του Πανελλήνιου, στο στάδιο ΓΣΟ. Η Αλκή κέρδισε με 2-3. Ο δεύτερος αγώνας έγινε στις 5 Αυγούστου 1962 στο Παλιό ΓΣΖ, έδρα της Αλκής. Οι δύο ομάδες εξήλθαν ισόπαλες 5-5 και έτσι η Αλκή παρέμεινε στην Α΄ κατηγορία και ο Πανελλήνιος στη Β΄ κατηγορία.

## Παραπομπές


## Πηγές
*
*
*

## Βιβλιογραφία
*
*

## Δείτε επίσης

* Α΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1961-62
* Πρώτοι σκόρερ Α΄ κατηγορίας ποδοσφαίρου ανδρών Κύπρου

Κατηγορία:Α΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1961-1962